ตะพาบไบคอลโลไซต์

ตะพาบไบคอลโลไซต์ () เป็นสกุลของตะพาบในสกุล Rafetus (/รา-เฟ-ตุส/) ที่เสี่ยงต่อการสูญพันธุ์มากในวงศ์ Trionychidae เป็นตะพาบที่อาศัยอยู่ในแหล่งน้ำจืดขนาดใหญ่ในยูเรเชีย

ชนิด
นักอนุกรมวิธานส่วนใหญ่จัดให้สกุล Rafetus ได้รับการจำแนกออกเป็น 2 ชนิด คือ
Rafetus euphraticus  – ตะพาบยูเฟรทีส
Rafetus swinhoei  – ตะพาบยักษ์แยงซีเกียง

Rafetus leloii  (ชื่อพ้อง R. vietnamensis ) ชนิดที่สามที่เป็นไปได้ รู้จักกันในชื่อสามัญว่า ตะพาบฮหว่านเกี๊ยม ได้รับการเสนอเป็นสัตว์ชนิดต่างหาก นักวิทยาศาสตร์ส่วนใหญ่จัดให้เป็นชื่อพ้องรองของ Rafetus swinhoeiFarkas B, Webb RG (2003). "Rafetus leloii Hà Dinh Dúc, 2000 — an invalid species of softshell turtle from Hoan Kiem Lake, Hanoi, Vietnam (Reptilia, Testudines, Trionychidae)". Zool. Abhandl. (Dresden) 53: 107-112. แต่นักวิทยาศาสตร์ชาวเวียดนามบางคนยืนยันว่าสัตว์สองชนิดนี้ไม่เหมือนกัน

R. bohemicus  ชนิดที่สูญพันธุ์จากช่วง Burdigalian (สมัยไมโอซีนตอนต้น) ประมาณ 17.5 ล้านปีก่อน อาศัยอยู่ในบริเวณที่ปัจจุบันคือประเทศเช็กเกีย

อนุกรมวิธาน
แผนภาพวิวัฒนาการชาติพันธุ์
แผนภาพวิวัฒนาการชาติพันธุ์วาดโดย Walter G. Joyce, Ariel Revan, Tyler R. Lyson และ Igor G. Danilov (2009)

ที่อยู่อาศัย
 Rafetus euphraticus: พบในแม่น้ำไทกริสและแม่น้ำยูเฟรติสของประเทศอิรัก, ซีเรีย, ตุรกี และจังหวัดฆูเซสถานของประเทศอิหร่าน ทางองค์การระหว่างประเทศเพื่อการอนุรักษ์ธรรมชาติจัดให้มีสถานะใกล้สูญพันธุ์
 Rafetus swinhoei: พบแค่สามตัวที่มีชีวิตอยู่ ตัวหนึ่งอยู่ในสวนสัตว์ซูโจว (จีน) และสองตัวอยู่ในทะเลสาบ  Dong Mo กับ Xuan Khanh ในประเทศเวียดนามตอนเหนือ ทางองค์การระหว่างประเทศเพื่อการอนุรักษ์ธรรมชาติจัดให้มีสถานะใกล้สูญพันธุ์อย่างมาก

อ้างอิง

แหล่งข้อมูลอื่น

Gray JE (1864). "Revision of the Species of Trionychidae found in Asia and Africa, with Descriptions of some New Species". Proc. Zool. Soc. London 1864: 76–98. (Rafetus, new genus, p. 81).

category:วงศ์ย่อยตะพาบ